Bladet Romantikk

Romantikk var et norsk ungpikeblad som ble utgitt av Bladkompaniet og kom på markedet i november 1937. Det kom ut med sitt siste nummer i 2004.

Bladet hadde først oversatte utenlandske fortellinger. Den første norske originalfortellingen het «Gjennem ild og vann» og ble skrevet av kriminalforfatteren Øyulv Gran.

Forfatteren Gustav M. Galaasen var redaktør for bladet fra 1974 til 1999. I hans tid hadde bladet en opplagstopp på 65.000. Han skrev selv ca 1500 noveller i bladet. En annen flittig skribent i bladet var Doris Jørns. Ved siden av Galaasen var Sverre Årnes den flittigste bidragsyteren i fra 1978 og til bladet gikk inn. Han produserte også et antall fotonoveller.

Referanser 

Norske ukeblader
Publikasjoner etablert i 1937